Elite Håndbold Aalborg får ny målmand. Den nordjyske Hanne Frandsen vender tilbage efter tidligere at have spillet i liga og første division i både Norge og Danmark. - Det er fantastisk at få indlemmet endnu en erfaren spiller i vores i forvejen meget unge trup. Vi er sikre på at Hanne kan bidrag med en masse erfaring fra sine mange år med håndbold på højt niveau, lyder det fra klubben. Også Hanne Frandsen selv ser frem til at vogte målet for EH Aalborg: - Jeg glæder mig til at dele ud af min erfaring, og jeg synes, at det er en spillertrup med en masse dygtige håndboldspillere. Jeg er glad for at være tilbage i Nordjylland og synes der er et stort potentiale både på holdet og i klubben, siger hun.

Opsummering:
Nordjyden Hanne Frandsen kommer tilbage til det nordjyske. Hun begyndte sin håndboldkarriere i Sindal, og nu skal målvogteren spille i EH Aalborg.